Diari Oficial de la Generalitat Valenciana


Sumari del DOGV 1319, del 06-06-1990 (1990/817684)

ORDRE de 6 de maig de 1990, de la Conselleria de Treball i Seguretat Social, per la qual es fa la convocàtoria per a 1990 d'ajudes i subvencions destinades al foment d'activitats, programes i projectes de cooperació al desenvolupament que realitzen les Associacions i Organitzacions no governamentals.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1990/05/06/(1)/dof/vci/html**

### Dades del document

Número de DOGV
:   1319

Data del DOGV
:   06-06-1990

Secció del DOGV
:   DISPOSICIONS GENERALS

Número del document
:   1990/817684


Data del document
:   06-05-1990

Organisme emissor
:   Conselleria de Treball i Seguretat Social

Tipus de document
:   Ordre

Ordre de 6 de maig de 1990, de la Conselleria de Treball i Seguretat Social, per la qual es fa la convocatòria per a 1990 d'ajudes i subvencions destinades al foment d'activitats programes i projectes de cooperació al desenvolupament que realitzen les Associacions i Organitzacions no Governamentals.  
Les Corts Valencianes han aprovat per segona vegada, a proposta del Govern Valencià, d'incloure en els pressuposts d'enguany una línia d'ajudes per tal d'atendre el Programa de Cooperació amb els països en procés de desenvolupament, línia emmarcada operativament en els pressuposts ordinaris de la Conselleria de Treball i Seguretat Social.  
La Generalitat Valenciana reitera amb aquesta mesura la seua manifestació de solidaritat amb els pobles menys afavorits del món i s'hi uneix a l?esforç comú dels països i regions mes avançats i sensibilitzats en torn a la interdependència Nord- Sud. Superada l?experiència del primer any de gestió del Programa de Cooperació, aquest es consolida com un programa mes dels que des del vessant solidari desplega el Govern Valencià.  
A fi de consolidar les Organitzacions de caràcter no Governamental (ONG) en la cooperació al desenvolupament com a mesura de foment de la iniciativa social, la Generalitat Valenciana ha disposat, sobre la base de l?experiència de l?any anterior, la necessitat d'establir una línia d'ajudes i subvencions amb el manteniment de criteris objectius en la col·laboració entre la Generalitat Valenciana i aquestes Organitzacions sota els principis de publicitat i concurrència.  
La Comissió Executiva per a l'aplicació del Programa de Cooperació amb països en procés de desenvolupament, creada per Decret 48/1989, de 4 d'abril, del Consell de la Generalitat Valenciana, ha considerat de repetir enguany la convocatòria, atesa la demanda de les Organitzacions no Governamentals i altres agents socials compromesos amb la solidaritat amb els pobles menys afavorits del món, segon s'hi desprèn de les consultes realitzades.  
Tanmateix, aquesta línia d'ajudes no és l?únic mitjà de col·laboració entre la Generalitat Valenciana i aquestes Organitzacions, ni cal dir tampoc que és l?únic instrument administratiu d'execució de les ajudes disposades en el Programa de Cooperació, ja que aquest, lluny d'esgotar-se amb aquesta iniciativa, inclou altres objetius per als quals s'estableixen diferents mitjans, comptant sempre amb el suport participatiu de la iniciativa social per tal que es genere una dinàmica de compromís i sensibilització tendent a la vertebració d'un ampli i complex moviment de solidaritat.  
Aquesta ordre té, per tant, la finalitat de cobrir una convocatòria a la qual puguen acollir-se les Associacions i Organitzacions no Governamentals que pretenguen desplegar activitats de cooperació internacional amb països en procés de desenvolupament.  
En atenció d'aquests motius i fent ús de les facultats que em confereix la vigent Llei de Govern Valencià.  
ORDENE:  
Article primer  
La Conselleria de Treball i Seguretat Social a càrrec dels seus pressuposts de 1990, podrà concedir ajudes i subvencions a Associacions i Organitzacions no Governamentals espanyoles per tal de realitzar i promoure activitats de cooperació internacional al desenvolupament.  
Article segon  
A fi de concórrer a les ajudes i subvencions de l'article anterior, les Associacions i Organitzacions no Governamentals hauran de complir els requisits següents:  
a) Tenir com a finalitats institucionals la realització d'activitats de cooperació al desplegament i foment de la solidaritat entre els pobles.  
b) Estar constituïdes a l'empara de l'article 22 de la Constitució i altres disposicions legals anteriors a l'11 de gener de 1990.  
c) No tenir afany de guanys econòmics o comercials ni dependre econòmicament ni institucionalment d'entitats lucratives.  
d) Disposar de l'estructura necessària i suficient per garantir el compliment dels objectius, i s'hi acreditarà l?experiència operativa indispensable.  
Article tercer  
Es concediren subvencions i ajudes per a les activitats següents:  
a) Desplegament de programes i projectes propis de les Associacions i ONG dutes a terme en països en procés de desenvolupament que afavoresquen la justícia social i la millora de les condicions de vida de la població.  
b) Sensibilització i conscienciació de l?opinió pública sobre els grans problemes econòmics i socials als països en procés de desenvolupament.  
c) La tramitació d?ajuda (alimentària, sanitària, econòmica, etc.) en situacions d?emergència.  
d) Realització d?activitats habituals com són els seminaris, reunions de coordinació, publicacions, edició de butlletins, treballs d?investigació i promoció de la cooperació al desenrotllament, formació i tot allò que contribuesca al foment i difusió dels valor inherents a la cooperació internacional.  
Article quart  
Les Associacions i ONG que concórreguen a aquesta convocatòria hauran de presentar la documentació següent:  
a) Instància on es continga la petició concreta de les quantitats sol·licitades, a la qual s'adjunte el Programa i Projecte de les accions que es pretenen executar.  
b) Memòria de la institució de 1989.  
c) Document acreditatiu de la seua legalització, inscripció en el Registre d?associacions, còpia dels estatuts, fotocòpia de la targeta d'identificació fiscal i representativitat del sol·licitant.  
d) Documentació acreditativa d'estar al dia en els cotitzacions de la Seguretat Social i en les obligacions tributàries en el cas que la sol·licitud de subvenció es referesca a operacions de capital.  
Article cinqué  
Als programes i projectes de cooperació al desenvolupament es faran constar les dades següents:  
a) Títol, país beneficiari, duració sector, antecedents, resum (localització, mitjans, organisme o entitat receptora), objectius, cost i finançament, resultats previstos í mitjans humans i materials.  
b) Relació del personal efecte al projecte o programa, fent-hi constar nom, cognoms, DNI, retribució i número d?afiliació a la Seguretat Social, si s'escau.  
c) Vies i sistemes d?avaluació, seguiment periòdic i informe final, destinats a facilitar els controls i avaluacions que oportunament s'hi determine.  
Article sisé  
La Conselleria de Treball i Seguretat Social tramitarà els expedients, podent, d'acord amb l'article 71 de la Llei de Procediment Administratiu, requerir l?Entitat sol·licitant perquè esmene o complete la documentació presentada.  
Article seté  
La Comissió Executiva per a l'aplicació del Programa de Cooperació amb països en procés de desenvolupament seleccionarà i valorarà els projectes i sol·licituds presentats, amb la deliberació prèvia, i podrà demanar-hi la presència dels Departaments i experts que segons l?índole del projecte o programa així ho aconselle  
Article vuité  
El Conseller de Treball i Seguretat Social, a proposta de la Comissió Executiva per a l'aplicació del Programa de Cooperació amb països en procés de desenvolupament, dictarà l?oportuna Resolució per la qual concedirà, en tot o en part, o denegarà, la sol·licitud formulada, i quedarà sotmesa la concessió de l'ajuda o subvenció, a més dels requisits genèrics i específics assenyalats en aquesta ordre, a l?existència de crèdit pressupostari previ. En la Resolució de concessió d'ajuda o subvenció constarà la modalitat i forma de pagament de la dotació concedida.  
Article nové  
1. Les Entitats que perceben ajudes o subvencions, sense perjudici de les disposicions legals en la matèria, queden en tot cas, obligades a presentar la justificació de la despesa, de manera fefaent en el termini de dos mesos, comptadors des de la data de finalització del termini per a l?execució de l'activitat, programa o projectes subvencionats, el còmput dels quals, al seu torn, s'iniciarà a l?hora en que es faça el pagament de la subvenció. En la justificació caldrà incloure certificats on conste la realització dels objetius aconseguits pel que fa als consignats en la sol·licitud de subvenció, còpia dels contractes i de les nòmines signats pels cooperants, voluntaris o persones que hagen participat en les activitats, programes o projectes, justificants de la Seguretat Social i factures acreditatives amb el corresponent «he rebut» segons les partides sol·licitades.  
2. Les entitats beneficiàries d'ajudes i subvencions hauran de tornar l?import de les quantitats rebudes si la despesa no es portarà a efecte per qualsevol causa, que no es justifique fefaentment, o es modifique substancialment l'activitat o programa subvencionats sense autorització prèvia, i s'hi dictarà la corresponent Resolució, amb l?audiència prèvia dels interessats. En el cas que els pagaments no haguessen estat fets efectius, i es donaren les circumstàncies indicades, la resolució disposarà la minoració o anul·lació de l'ajuda.  
3. En qualsevol cas, i amb independència del que preveu l'article 5.c), l'entitat beneficiària haurà de presentar un informe detallat al terme del programa o projecte subvencionat. L?omissió d'aquest requisit implicarà, sense perjudici del que pogués derivar-se d'aquestes omissions en matèria de justificació, la inhabilitació per a la percepció de noves subvencions.  
Article deu  
El termini per a la presentació de sol·licituds finalitzarà al mes de la publicació al Diari Oficial de la Generalitat Valenciana.  
València, 6 de maig de 1990.  
El Conseller de Treball i Seguretat Social,   
MIQUEL DOMENECH I PASTOR


Còpia Permalink ELI